A la pàgina web treball.gencat.cat/ca/ambits/estrangeria/ hem tingut cura especial d'oferir una informació adequada a les diferents necessitats de les persones i hi hem incorporat recursos i eines que faciliten la gestió dels tràmits.
Així, hi podeu trobar la Cerca guiada del tràmit, eina que, a partir d'una sèrie de preguntes interactives amb respostes tancades, us guiarà cap al procediment adequat per a una situació concreta.
Hi ha cinc situacions possibles:
Sí, sempre que el salari sigui igual o superior al salari mínim interprofessional a temps complet en còmput anual.
Caldrà que el contracte garanteixi l'activitat continuada durant tot el període de vigència de l'autorització.
La persona estrangera que vol treballar per compte d'altri i que és titular d'una autorització d'estada per estudis, recerca, formació o pràctiques no laborals té les opcions que es descriuen a continuació.
Si la situació d'estada és per serveis de voluntariat, només té la primera opció, no la segona.
Si la situació d'estada és per intercanvi/mobilitat d'alumnes, no té cap de les dues opcions.
Si el que voleu és treballar en una activitat compatible amb l'activitat per a la qual va ser concedida l'autorització d'estada, haureu de disposar d'una oferta de treball i efectuar el tràmit denominat AUT05a, segons la informació que trobareu a la pàgina web següent:
L'activitat laboral haurà de ser compatible amb la realització de l'activitat per a la qual va ser concedida l'autorització d'estada i el salari no ha de ser un recurs necessari per a la vostra subsistència.
Amb caràcter general, la modalitat del contracte serà la de temps parcial.
En cas que l'activitat sigui a temps complet, la durada del contracte no pot superar els tres mesos ni coincidir amb períodes lectius.
Si el que voleu és modificar l'autorització d'estada per estudis, recerca, formació o pràctiques no laborals per passar a la situació de residència i treball per compte d'altri, amb caràcter general haureu d'acreditar que reuniu les tres condicions següents (les tres):
Les persones estrangeres que són titulars d'un visat de familiar d'estranger no tenen dret a obtenir una autorització de treball vinculada amb aquest visat.
D'acord amb el programa de concessió de visats per a la recerca d'ocupació, a Espanya els fills, filles, nets o netes d'espanyols d'origen nacionals de l'Argentina, tal com regula l'Ordre TMS/1426/2018, un cop tinguin un contracte de treball d'una durada mínima d'un any, poden obtenir una autorització de residència i treball sempre que es compleixin determinats requisits, entre d'altres:
El termini per emetre la resolució és de 45 dies.
La concessió de l'autorització està condicionada a l'alta a la Seguretat Social per l'ocupador sol·licitant i tindrà una durada d'un any renovable.
Consulteu la informació completa del procediment: AUT01v.
La sol·licitud d'autorització de residència i treball presentada dins del termini de vigència del visat prorroga la situació d'estada de la persona titular fins la resolució del procediment.
Recordem que el termini de resolució per aquest procediment és de 45 dies.
La sol·licitud s'ha de presentar durant la vigència de l'autorització d'estada principal, però no abans dels 90 dies naturals anteriors a la data en què, previsiblement, es compleix el requisit de romandre tres anys en situació d'estada.
És possible presentar les dues sol·licituds i és especialment recomanable fer-ho si reuniu els requisits per prorrogar la situació d'estada, per tal d'evitar quedar en situació irregular si es desestima la sol·licitud de modificació.
La sol·licitud de modificació (MOD03) s'ha de presentar durant la vigència de la situació d'estada per estudis, però no abans dels 90 dies naturals anteriors a la data en què, previsiblement, es compleixi el requisit de romandre tres anys en situació d'estada per estudis.
En canvi, la sol·licitud de pròrroga de l'autorització d'estada per estudis s'ha de presentar durant els seixanta dies naturals previs a la data d'expiració de la seva vigència, però també s'admet durant els noranta dies naturals posteriors a aquella data.
La presentació de la sol·licitud prorroga la validesa de l'autorització anterior fins a la resolució del procediment.
D'acord amb el Conveni internacional entre Espanya, França i Andorra, les persones nacionals d'Andorra poden demanar una autorització de residència i de treball a l'Oficina d'Estrangeria de l'Administració General de l'Estat, que els permetrà treballar a Catalunya, llevat de tres supòsits en els quals caldrà tramitar una autorització de treball davant de la Generalitat de Catalunya.
Així mateix, us aconsellem que consulteu la informació específica per a les persones emprenedores al web d'Estrangeria.
Per a la resta de supòsits (sol·licitud d'una autorització d'estada, de residència o de residència i treball per compte d'altri o per compte propi podeu obtenir informació a través de la pàgina web http://extranjeros.mitramiss.gob.es/ o bé podeu enviar la vostra consulta a [EMAIL]
En cas de nul·litat del vincle matrimonial, divorci o cancel·lació de la inscripció com a parella registrada, conserven el dret de residència comunitària les persones que es trobin en un dels supòsits específics següents:
Les persones incloses en algun dels supòsits anteriors no han de tramitar la modificació a règim general; només tenen l'obligació de comunicar el canvi referent al seu estat civil a l'Oficina d'Estrangeria de la província en la qual resideixen i acreditar que es troben dins d'algun dels supòsits específics enumerats anteriorment.
Les persones no incloses en cap d'aquests quatre supòsits, han de tramitar el procediment MOD04.
D'altra banda, no mantenen el dret a la residència comunitària i, per tant, han de tramitar la modificació a règim general mitjançant el procediment MOD04, els ascendents i els descendents directes del familiar extracomunitari.
El cònjuge o fill/a reagrupat/ada que estigui autoritzat a residir pot treballar sense necessitat de fer cap tràmit.
En canvi, si el parentiu amb la persona que l'ha reagrupat és diferent de cònjuge o fill ha de sol·licitar prèviament una autorització per poder treballar.